CASA NAŢIONALĂ DE ASIGURĂRI DE SĂNĂTATE
CASA DE ASIGURĂRI DE SĂNĂTATE VRANCEA
Str. Cuza Vodă, Nr. 52 bis, Focşani, Vrancea
Tel. 0237 / 227714

NR. P 2552/14.05.2020

CĂTRE, 

Furnizorii de servicii medicale aflaţi în relaţii contractuale cu Casa de Asigurări de Sănătate Vrancea

Cu referire la adresa C.N.A.S. nr. P 4794/13.05.2020, înregistrată la C.A.S. Vrancea cu nr. P 2514/ 13.05.2020, privind prelungirea până la 31.12.2020 a termenul de aplicare pentru următoarele acte normative:
•	Hotărârii Guvernului nr. 140/2018 pentru aprobarea pachetelor de servicii și a Contractului-codru care reglementează condițiile acordării asistenței medicale, a medicamentelor și a dispozitivelor medicale în cadrul sistemului de asigurări sociale de sănătate pentru anii 2018 - 2019;
•	Ordinului ministrului sănătății și al președintelui Casei Naționale de Asigurări de Sănătate nr. 397/836/2018 privind aprobarea Normelor metodologice de aplicare în anul 2018 a Hotărârii Guvernului nr. 140/2018 pentru aprobarea pachetelor de servicii și a Contractului-cadru care reglementează condițiile acordării asistenței medicale, a medicamentelor și a dispozitivelor medicale în cadrul sistemului de asigurări sociale de sănătate pentru anii 2018 - 2019.

Casa de Asigurări de Sănătate Vrancea încheie, pentru perioada 15 mai - 31 decembrie 2020, acte adiționale la contractele derulate de acestea în anul 2020 pentru prelungirea prin acordul părților a termenului de derulare a relațiilor contractuale cu furnizorii de servicii medicale, medicamente și dispozitive medicale, în vederea asigurării continuității acordării asistentei medicale, cu îndeplinirea de către furnizori a tuturor condițiilor privind relațiile contractuale dintre casa de asigurări de sănătate și aceștia (documente, condiții de eligibilitate, etc.).
În conformitate cu reglementările art. 196 alin. (3) din Anexa 2 la H.G. nr. 140/2018, cu modificările și completările ulterioare, și ale pct. 18 din Anexa 47 la Ordinul MS/CNAS nr. 397/836/2018, cu modificările și completările ulterioare, casele de asigurări de sănătate pot stabili și alte termene de contractare, în funcție de necesarul de servicii medicale, de medicamente și unele materiale sanitare în tratamentul ambulatoriu sau de dispozitive medicale în ambulatoriu, în limita fondurilor aprobate fiecărui tip de asistență, cu avizul Casei Naționale de Asigurări de Sănătate.

Cu deosebită consideraţie,

PREŞEDINTE – DIRECTOR GENERAL,
Ec. Emanuela Marinela Georgescu